ANKKUROITUNA TOIVOON 2/2
Mitä toivo merkitsee sinulle?
Oletko tullut ajatelleeksi, että kaikki toivo ei perustu mihinkään?
Mikä tekisi toivostasi järkkymättömän?
Uskotko, että toivo auttaa meitä jaksamaan vaikeiden aikojen läpi?
Kiitos, että katsot ohjelmaa. Rukoilen, että saarnastani on sinulle apua.
Puhun siitä, kuinka toivo voi olla sielumme ankkuri vaikeina aikoina -
ja siitä, mitä Raamatun toivo voi tuoda elämääsi, maailmaasi ja kotiisi.
EDELLISESSÄ JAKSOSSA
Laulamamme laulu nimeltä "Ankkuri" perustuu jakeeseen Hepr. 6:19: -
"Se toivo meille on ikäänkuin sielun ankkuri, varma ja luja, -
joka ulottuu esiripun sisäpuolelle asti"
Tässä kauniissa laulussa sanotaan: "Tämä toivo on sieluni ankkuri, -
ja jokaisessa myrskyssä pidän kiinni Sinusta."
Laulu jatkuu: "Loputon rakkaus pyyhkii kaiken pelkoni pois.
Kaikessa luotan Sinuun."
"Ristin lupauksessa on toivo.
Annoit kaiken pelastaaksesi maailman, jota rakastat.
Tämä toivo on sieluni ankkuri.
Jumalamme pysyy järkkymättömänä."
Toivomme on ankkuroitu kahteen muuttumattomaan asiaan.
Ne ovat Jumalan vala ja Jumalan lupaus.
Antaessaan lupauksen Abrahamille -
Jumala vannoi oman nimensä kautta, -
koska sen korkeampaa nimeä ei ole.
Kun todella luotat Jumalaan, sanot: "Nimesi on korkeampi, -
nimesi on suurempi, sanasi on pettämätön, lupauksesi horjumaton", -
koska luotat Kaikkivaltiaan sanaan.
Joskus, kun luemme Raamattua, meistä saattaa tuntua, -
että kaikki, mitä siinä sanotaan, on hyvää, mutta ei tunnu koskettavan.
Siksi on hyvä viipyä Sanan äärellä, jotta sen voima voi tulla lähelle.
Jos haluat lujan perustan, tartu Jumalan lupaukseen ja sanaan, -
ja ala huutaa Jeesuksen nimeä, joka on kaikkia nimiä korkeampi.
Siihen nimeen perustuvat kaikki Kaikkivaltiaan Jumalan lupaukset.
Psalminkirjoittaja Daavidilla olisi ollut monta syytä joutua tuuliajolle: -
vaino, vastustus sekä hänen omat virheensä, -
mutta kuulkaa, mitä hän sanoo psalmin 16 jakeissa 7 ja 8: -
"Minä kiitän Herraa, joka on minua neuvonut; -
yölläkin minua siihen sisimpäni kehoittaa."
Yöllä tulee ilmi, mitä sydämessämme todella on.
Silloin olemme haavoittuvaisia. Juuri nyt olen yksin kotona.
Saatan kokea oloni suojattomaksi.
Pelko ja yksinäisyys kasvavat yöllä.
Monet harhautuvat tieltään yöllä.
Heillä on vaikeaa, ja he eksyvät hengellisessä mielessä, -
koska heidän toivonsa ei ole ankkuroitu kahteen pysyvään asiaan: -
Hänen nimeensä ja sanaansa.
Daavid sen sijaan sanoi: "Minä pidän Herran aina edessäni; -
kun hän on minun oikealla puolellani, en minä horju."
Hän sanoi myös, että yöllä hänen sydämensä opettaa häntä.
Hänellä oli opas vaikeinakin aikoina: -
Hänen sydämensä neuvoi häntä, koska se oli kiinni Jumalassa.
Siksi hän sanoi: "en minä horju". Sydämemme on vakaa vain, -
kun uskomme, että Jumala pitää sanansa ja lupauksensa.
Voimme pitää Hänestä kiinni jokaisessa myrskyssä.
Olen nähnyt sen monissa ihmisissä. Joskus suuri ilo muuttuu suruksi.
Eräs nuori pari kunnioitti Jumalaa, mutta silti he saivat keskenmenon.
Siinä tilanteessa he ylistivät Jumalaa eri tavalla kuin koskaan ennen, -
ja pimeydestä syntyi laulu, joka siunaa monia.
Sen sijaan, että olisivat eksyneet ja pettyneet Jumalaan, -
he alkoivat julistaa, että Hänen nimensä on korkeampi -
ja lupauksensa pettämätön.
Heidän laulunsa tuo toivoa ja vapautta niin monille.
Jos elät pimeää aikaa, mieti, mihin olet ankkuroinut sydämesi, -
koska se määrittää sen, eksytkö tai valtaako sinut pelko ja yksinäisyys.
On olemassa Jumala, ja Hän, suuri "Minä olen" on puolellasi.
Hän toimii monin eri tavoin, mutta Hänen nimensä ja sanansa -
ovat yhtä korkeita kuin taivas maan yllä.
Ps. 1:1. "Autuas se mies, joka ei vaella jumalattomain neuvossa -
eikä astu syntisten teitä eikä istu, kussa pilkkaajat istuvat"
Tällainen ihminen ei kuuntele Jumalan neuvoja, -
vaan aivan muita neuvoja. Hän kulkee väärään suuntaan, jää seisomaan -
ja lopulta istuu pilkkaajien parissa.
Hän huomaa istuvansa siellä, missä ei koskaan kuvitellut istuvansa, -
koska hänen sydämensä ei ollut ankkuroitu yöllä. Psalmi jatkuu: -
"...astu syntisten teitä eikä istu, kussa pilkkaajat istuvat, -
vaan rakastaa Herran lakia -
ja tutkistelee hänen lakiansa päivät ja yöt!" Laki on Jumalan sana.
Hyvällä ystävälläni Newcastlessa on kuolemaan johtava sairaus.
Hänen viestinsä innostavat ja siunaavat minua kovasti.
Hän tietää, mihin hänen sydämensä on juurtunut pimeänä aikana.
Hän on päättänyt luottaa Jumalan sanaan. Hän laulaa eri asenteella -
kuin me joskus laulamme ajatellen vain kaunista laulua.
Tuollaisessa tilanteessa sitä haluaa todella päästä Jumalan läsnäoloon -
esiripun taakse, jossa Jeesus jo on ja rukoilee puolestamme.
Mikä horjuttaisi sydäntäsi? Ps. 1:2―3: "vaan rakastaa Herran lakia -
ja tutkistelee hänen lakiansa päivät ja yöt!
Hän on niinkuin istutettu puu vesiojain tykönä..."
"...ja kaikki, mitä hän tekee, menestyy." Eikö olisikin hienoa, -
jos kaikki, mitä teet, menestyisi? Kaikki, mitä teet, menestyy kyllä.
Se, mikä kaikki menestyy, riippuu siitä, mitä oikeastaan teet.
Kaikki, mitä teen, menestyykin.
Sitä sanotaan kylvämisen ja niittämisen laiksi.
Haluan oikeiden asioiden menestyvän elämässäni, -
joten kiinnitän sydämeni Jumalan kestävään tahtoon ja lupaukseen.
Haluan uskoa Häneen, tuli mitä tuli, ja olla voittaja, ja se tapahtuu vain, -
jos päätän juurtua Häneen. Silloin olen kuin puu elävän veden äärellä.
Seison järkähtämättä paikallani.
Jakeessa Ps. 112:6 sanotaan, ettei vanhurskas ikinä horju.
Tarkoittaako se, ettei häntä koskaan ravisteltaisi?
Tsunamin aikaan katsoin televisiosta Tokion rakennuksia, -
jotka on rakennettu kestämään maanjäristyksiä.
Ihmiset toimistoissa olivat paniikissa, koska rakennukset huojuivat.
Ne on rakennettu niin, että ne huojuvat, mutteivät romahda.
"Sillä ei hän ikinä horju; vanhurskas säilyy ikuisessa muistossa."
Näin Raamattu sanoo. "Ei hän pelkää pahaa sanomaa..."
Kukaan ei pidä huonoista uutisista, mutta yhteen aikaan, -
kun olin jo pastori, pelkäsin, että puhelin alkaisi soida, -
koska odotin huonoja uutisia.
Jos joku elää noin, hän ei ole tukevasti kiinni missään.
Hän ei usko kahteen Raamatun kuvaamaan pysyvään asiaan: -
Jumalan valaan, joka perustuu Hänen nimeensä, ja Hänen sanaansa.
Jos uskot, että Jumala hallitsee, -
et toki toivo huonoja uutisia, itsekin pidän enemmän hyvistä, -
mutta huonot uutiset eivät muserra sinua.
"Ei hän pelkää pahaa sanomaa, hänen sydämensä on vahva, -
sillä hän turvaa Herraan."
"Hänen sydämensä on vahva". Jos haluat tätä, täytä itsesi toivolla.
Täytä sydämesi kestävällä toivolla, ei sellaisella, joka perustuu satuihin.
Kohtaloon uskova vain toivoo, ettei satu jäämään auton alle.
Tuollainen toivo ei perustu mihinkään.
Ps. 42:6. "Miksi murehdit, minun sieluni, -
ja olet minussa niin levoton?"
Näin meidän tulee puhua sielullemme. "Odota Jumalaa.
Sillä vielä minä saan häntä kiittää hänen kasvojensa avusta."
Kiitän Häntä Hänen hymystään ja avustaan. "Odota Herraa."
Se rakentaa meitä sisältäpäin. Niin monilta puuttuvat juuret.
Se näkyy siinä, miten he käsittelevät menestystä ja tappiota.
Silloin näkee, mihin heidän toivonsa perustuu.
Joitakin menestys viettelee tuhoten heidät lopulta.
Kritiikki ja tappio tuhoavat toiset.
Kehuminen ja kritiikki näyttävät, mihin olemme juurtuneet.
Koko pastorinurani ajan olen tehnyt työtä ylistyksenjohtajien kanssa.
He ovat olleet seurakunnallemme suuri siunaus ja vaikuttaneet siihen.
Heidän luonteensa näkyy siinä, miten he käsittelevät kehuja ja kritiikkiä.
Pieni vähemmistö heistä ei kestä kehuja, vaan ajautuu väärille teille.
He eivät ole rakentaneet elämäänsä Jumalan nimen ja sanan varaan.
En suunnitellut sanovani näin, mutta voin todeta, -
että seurakunta on täynnä niitä, jotka palvovat palvojia.
He eivät etsi ylistyksestä Jumalan voimaa, vaan palvovat palvojia.
Samantyyppinen asenne kohdistuu joskus myös pastoreihin ja saarnaajiin.
Toivottavasti pastorit ovat vain voideltuja palvelijoita, -
tavallisia ihmisiä, joille Jumala on antanut armon tehdä tätä työtä.
Jos tiedän, mihin olen juurtunut, kehut tai kritiikki eivät tuhoa minua.
Olen saanut osani molemmista, -
mutta elämäni perustuu kahteen muuttumattomaan asiaan: -
"Nimesi on korkeampi, nimesi on suurempi. Kaikki toivoni on Sinussa.
Sanasi on pettämätön, lupauksesi horjumaton."
Mihin sinun toivosi perustuu?
Aseta toivosi Jumalaan, sillä apu tulee Häneltä.
Jos haluat, että sielusi juurtuu Jumalaan, kouluta sitä.
Ps. 139:14. "Minä kiitän sinua siitä, että olen tehty ylen ihmeellisesti"
Vaimoni ja minä olemme ajatelleet jo pitkään, että olemme ylen ihmeellisiä.
"...ihmeelliset ovat sinun tekosi, sen minun sieluni kyllä tietää."
Kun meitä ravistellaan, huomaamme, mitä sielumme oikeastaan tietää.
Kun koulutamme sieluamme, käännämme sen Jumalan puoleen.
Saamme sen tutkiskelemaan sitä, mitä Jumala sanoo elämästämme.
Silloin tiedämme, että tiedämme. Psalminkirjoittaja näkee, -
että kaikki turva, arvostus ja luottamus, joka hänellä on, -
perustuu siihen, että Jumala loi hänet ihmeellisesti ja taiten.
Jumala suunnitteli hänet täyttämään oman tahtonsa ja tarkoituksensa.
Kun tiedämme ja uskomme sen, voimme sanoa niin kuin hän: -
"sen minun sieluni kyllä tietää."
Rakennetaan elämämme niin, että haasteiden ja vaikeuksien tullessa -
sielumme voi seistä vahvalla perustalla.
Voisinpa sanoa teille pastorina, että jos olette kunnon kristittyjä, -
mitään ikävää ei tapahdu, mutta se olisi valhetta.
Voimme kuitenkin luottaa Jumalaan kaikissa olosuhteissa.
Et tule tapaamaan ketään, joka on seissyt lujana vuosikymmeniä, -
eikä olisi joutunut tekemään päätöstä kouluttaa sieluaan uskomaan, -
että Jumala on luonut sen ja vastasipa Jumala miten tahansa, -
luonnollisesti tai yliluonnollisesti, päätös kuuluu yksin Jumalalle.
Me vain uskomme ja luotamme Häneen -
ja panemme toivomme Häneen. Tiedostan, että Jumala on Jumala.
Jos uskomme itsemme Hänelle, vastasipa Hän miten tahansa, -
se tapahtuu aina Hänen kunniakseen ja toteuttaa Hänen tarkoitustaan.
Kun kerran astumme Jumalan läsnäoloon, saamme vastauksia, -
joita emme täysin ymmärrä nyt, mutta tulemme ymmärtämään.
Varmista, että sielusi tietää tarkoin, mikä sen ankkuri on, -
jotta haasteiden tullessa hyvät tai huonot asiat eivät horjuta sinua.
Valitettavasti jotkut kuuntelevat liikaa kehuja ja ylpistyvät.
Nuo pienet äänet saavat heidät eksymään pois kurssista -
ja Jumalan suunnitelmasta heille.
Kouluta siis sieluasi Jumalan sanalla ja käske sen joskus olla hiljaa.
Kuuntele, mitä Raamattu sanoo ja käytä näitä sanoja: -
Ps. 103:1. "Kiitä Herraa, minun sieluni, -
ja kaikki, mitä minussa on, hänen pyhää nimeänsä."
Jos haluat ankkuroitua Jumalaan, joudut käskemään sielusi vaieta -
ja ylistää Jumalaa. "Kaikki minussa ylistäköön Hänen nimeään."
"Sielu, tunteet, ajatukset, te kaikki ylistätte Jumalaa."
Päätä rakentaa sen varaan, että ylistät Jumalaa.
Ota sielusi hallintaasi ja käske sen vaieta.
Jos saat paniikkikohtauksen, lääkäri käskee sinun hengitellä rauhassa.
Se voi toimia, mutta ylistäminen ja Jumalan sana toimivat paremmin.
Ala kertoa Jumalalle, että kaikki, mitä sinussa on, -
ylistää Hänen pyhää nimeään, niin näet, mitä Hän voi tehdä.
Nimesi on korkeampi, nimesi on suurempi. Kaikki toivoni on Sinussa.
Sanasi on pettämätön, lupauksesi horjumaton. Kaikki toivoni on Sinussa.
Joskus meillä on oltava Sadrakin, Meesakin ja Abednegon asenne.
He sanoivat pätsissä: "Tiedämme, että Jumala voi vapauttaa meidät."
He joutuivat sinne, koska kieltäytyivät kumartamasta mitään muuta mahtia -
kuin Jumalaa. Kuningas sanoi, että jos he eivät kumartaisi häntä, -
hän polttaisi heidät tulessa.
He sanoivat: "Jumala voi vapauttaa meidät, ja vaikkei vapauttaisikaan, -
emme siltikään kumarra."
Jos uskot, että Jumalan nimi on suurin, luotat Häneen joka tilassa.
Olen nähnyt Jumalan parantavan luonnollisesti ja lääketieteen kautta, -
nopeuttavan ihmisten paranemista yliluonnollisesti, -
ja tekevän suuria, selittämättömiä ihmeitä.
Olen myös nähnyt ihmisten pääsevän taivaaseen, missä toivo toteutuu.
Jos luotamme Jumalan sanaan ja Hänen nimeensä, -
uskomme, että Hän on joka tilanteessa suurin ja korkein -
ja pitää lupauksensa. Tällainen luottamus on sielumme ankkuri.
Se on luja ja varma, koska se kiinnittyy iankaikkiseen Jumalaan.
Tämä ankkuri on sinunkin ulottuvillasi jokapäiväisessä elämässäsi, -
kun et tiedä, mihin kääntyä ja vain huudat tuskasta.
Toivoa on. Hänen nimensä on Jeesus. Hänen sanansa on kestävä ja tosi.
Kolmas lapseni Ben oli kaunis lapsi, jota olimme odottaneet kovin, -
mutta en toipunut synnytyksestä normaalisti.
Kokeiden perusteella selvisi lopulta, että minulla oli syöpäkasvain.
Muistan, kuinka istuin lääkärin huoneessa ja kuulin nuo sanat.
Lääkäri selitti, missä vaiheessa syöpä oli. Joutuisin leikkaukseen.
Katsoin pientä lastani ja ajattelin, että Jumala on antanut hänet meille.
Kotonakin oli kaksi lasta, joten Hänen oli autettava minua selviämään.
Kuolema pyöri ajatuksissani. Näin kohtauksia elämästä ilman minua.
Tiesin, ettei niihin kannattanut jäädä, joten karistin ne äkkiä mielestäni.
Keskityin uskon kohtauksiin, joissa leikimme yhdessä.
Benin ensimmäinen syntymäpäivä oli yksi sellainen.
Joinakin päivinä olin varma, etten selviäisi, toisina uskoin selviäväni.
Kuuden kuukauden kemoterapian jälkeen otettiin kokeita, -
ja lääkäri sanoi, että syöpä oli poissa.
Aloin hyppiä ja itkeä. Teen kai näin aina, kun testitulos on puhdas.
Kiitin Jumalaa Hänen voimastaan.
Laivat laskevat ankkurin satamassa, mutta ovat silti ulkona myrskyssä.
Ankkuri kuitenkin pitää ne paikallaan.
Teimme juuri niin. Laskimme ankkurin myrskyn keskellä.
Kuljimme läpi myrskyn, mutta ankkuroituneina Jumalaan.
Hän on lopulta se, joka hallitsee, ja luotan Häneen.
Muuttumaton, -
Sinä, joka olit ja olet tuleva.
Lupauksesi on varma.
Et anna periksi.
Ristin lupauksessa on toivo.
Annoit kaiken pelastaaksesi maailman, jota rakastat.
Tämä toivo on sieluni ankkuri.
Jumalamme pysyy järkkymättömänä.
Ristin lupauksessa on toivo.
Annoit kaiken pelastaaksesi maailman, jota rakastat.
Tämä toivo on sieluni ankkuri.
Jumalamme pysyy järkkymättömänä.
Nimesi on korkeampi, nimesi on suurempi.
Kaikki toivoni on Sinussa.
Sanasi on pettämätön, lupauksesi horjumaton.
Kaikki toivoni on Sinussa.
Nimesi on korkeampi, nimesi on suurempi.
Kaikki toivoni on Sinussa.
Sanasi on pettämätön, lupauksesi horjumaton.
Kaikki toivoni on Sinussa.
Kaikki toivoni on yksin Sinussa, Herra.
Laulamme: Nimesi...
Nimesi on korkeampi, nimesi on suurempi.
Kaikki toivoni on Sinussa.
Sanasi on pettämätön, lupauksesi horjumaton.
Kaikki toivoni on Sinussa.
Nimesi on korkeampi, nimesi on suurempi.
Kaikki toivoni on Sinussa.
Sanasi on pettämätön, lupauksesi horjumaton.
Kaikki toivoni on Sinussa.
Jos haluat, ettei elämäsi ole tarina raunioiden menneestä loistosta, -
vaan että rauniot heräävät taas eloon, pidä suhde Jeesukseen kunnossa.
Tuon suhteen perustalle voit rakentaa rauniosi uudelleen ja nousta tuhkasta.
UUSI ALBUMI HILLSONGILTA: -
GLORIOUS RUINS -ERIKOISPAINOS CD- TAI DVD-MUODOSSA.
Olemme osa tarinaa, jolla on loistokas alku ja loppu.
Myös matka on hieno, koska olemme matkalla kohti upeaa päämäärää.
GLORIOUS RUINS -ALBUMIN ERIKOISPAINOS -
SEKÄ BRIANIN JA BOBBIEN OPETUSSARJA PAKETTINA.
Rukoilen, että voisimme etsiä oikeutta ja poistaa vääryyden.
Jumalan tärkein tehtävä meille on, -
että tyydytämme janon, joka on jokaisen sielussa.
Rukoilen, että voimme aina osoittaa ihmisille tien kotiin Jeesuksen luo, -
kotiin Jumalan huoneeseen ja kotiin, joka odottaa meitä taivaassa.
ERIKOISVIERAINA...
Colour 2014: Rauhan, valon ja rakkauden vallankumous
Historian suurin rakkaustarina
Rukoilen, että saarnani rakentaa ja vahvistaa sinua.
Monien toivo ei perustu mihinkään. Ihmiset panevat toivonsa asioihin, -
jotka eivät kestä, mutta minä puhun Raamatun toivosta.
Se on täynnä muuttumatonta totuutta, ja sille on hyvä rakentaa elämää.
Siunausta, nähdään ensi kerralla!
Suomennos: Anni Lähteenmäki